Islam Mahatšev

**Islam Ramazanovitš Mahatšev** (; s. 27. syyskuuta 1991) on venäläinen vapaaottelija ja entinen sambokilpailija, joka kilpailee tällä hetkellä Ultimate Fighting Championshipin (UFC) välisarjassa. Mahatšev on hallitseva välisarjan mestari ja entinen kevytsarjan mestari. Mahatšev on pound-for-pound rankingissa sijalla 1. 

Mahatšev syntyi Mahatškalassa ja varttui syrjäisessä Buršin kylässä Dagestanin ASNT:ssä, jossa hän harrasti samboa.

Mahatšev voitti combat sambon 74-kiloisten maailmanmestaruuden vuonna 2016. Viimeisessä ottelussa hän voitti 7–0 bulgarialaisen Valentin Beniševin.

## Tausta
Mahatšev syntyi Makhachkalassa, Dagestanissa. Mahatševin isä kasvatti tomaatteja ja työskenteli kuljettajana, ja hänen äitinsä oli kotiäiti ja piti pientä kahvilaa. Hänellä on vanhempi veli nimeltä Kurbanismail. Seitsemänvuotiaana hän aloitti taekwondon harjoittelun palkitun mestarin Seyfula Magomedovin opissa. MMahatšev siirtyi sandaan käydessään koulua Abubakar Nurmagomedovin kanssa, missä hän myös tapasi Habib Nurmagomedovin, Shamil Zavurovin ja heidän perheensä.

Lapsuudessaan Mahatšev osallistui katutappeluihin alueen kulttuurin vuoksi, jonka mukaan aikuiset (kuten hänen valmentajansa Magomedov) valitsevat poikia kohtaamaan toisensa tai pojat haastavat toisensa. Hän harjoitteli vapaapainia vuoden ajan, mutta siirtyi vapaaotteluun Abdulmanap Nurmagomedovin valmennuksessa sen jälkeen, kun hän sai tietää, että Habib oli jo ammattilainen. Mahatšev oli ollut UFC:n fani lapsuudestaan lähtien; hänen suosikkiottelijansa olivat Tank Abbott ja Ken Shamrock. Harjoittelun aikana hän opiskeli Dagestanin valtionyliopistossa liikuntaa ja urheilua. Elättääkseen itsensä Mahatšev työskenteli vartijana. Hänen pomonsa antoi hänen harjoitella työaikana ja maksoi hänen palkkansa, vaikka Mahatšev oli poissa töistä, kilpailuissa tai harjoitusleireillä.

## Yksityiselämä
Mahatšev on naimisissa ja hänellä yksi tytär ja kaksi poikaa.

Mahatšev on muslimi.

## Vapaaottelu-ura

### M-1 Global -organisaatio
Mahatšev teki debyyttinsä M-1 Global -vapaaotteluorganisaatiossa Tengiz Khutšuaa vastaan 12. helmikuuta 2011 ja voitti ottelun tyrmäyksellä ensimmäisessä erässä.

Toisessa ottelussaan Mahatšev kohtasi Mansour Barnaouin 9. huhtikuuta 2013 M-1 Challenge 38:ssa. Hän voitti kaikki erät tuomaripistein 30–27, 30–27, 30–27.

Mahatšev kohtasi M-1 Globalin Juri Ivlevin 7. kesäkuuta 2014 M-1 Challenge 49:ssä. Mahatšev hallitsi ottelua ja väsytti Ivleviä iskuilla ennen kuin lopetti ottelun käsilukolla.

7. syyskuuta 2014 M-1 Globalin viimeisessä ottelussaan ennen sopimuksen tekemistä UFC:n kanssa Mahatšev voitti Ivica Truščekin triangelikuristuksella kolmannessa erässä.

### UFC
2. lokakuuta 2014 Mahatšev allekirjoitti neljän ottelun mittaisen sopimuksen UFC:n kanssa. Hän voitti Leo Kuntzin takakuristuksella toisessa erässä 23. toukokuuta 2015 UFC 187:ssä. Hän koki ammattilaisuransa toistaiseksi ainoan tappionsa tultuaan Adriano Martinsin tyrmäämäksi 3. lokakuuta 2015 UFC 192:ssa. Lopetettuaan uransa vuoden 2020 lopulla entinen UFC:n kevyensarjan mestari Habib Nurmagomedov on valmentanut Mahatševia tämän otteluissa ja niihin valmistavissa harjoituksissa.

Mahatševin odotettiin kohtaavan Drew Dober huhtikuussa 2016 UFC Fox 19:ssä. Punnitusten jälkeen UFC tiedotti, että Mahatšev oli jäänyt kiinni kilpailun ulkopuolisessa huumeseulonnassa meldoniumin käytöstä. Ottelu peruttiin. USADA poisti Mahatševin ottelukiellon heinäkuussa 2016 kuulusteltuaan tätä.

Syyskuussa 2016 hän kohtasi Chris Waden UFC Fight Night 94 -tapahtumassa. Hän voitti ottelun tuomareiden yksimielisellä päätöksellä.

Mahatšev kohtasi Nik Lentzin helmikuussa 2017 UFC 208 -tapahtumassa. Hän voitti ottelun yksimielisellä päätöksellä (30–27, 30–25, 30–25). Makhachevin odotettiin kohtaavan Michel Prazeresin syyskuussa 2017 UFC Fight Night 115 -tapahtumassa. Makhachev kuitenkin vetäytyi ottelusta elokuun alussa uskonnollisiin syihin (hadž) vedoten, ja hänen tilalleen tuli Mads Burnell.

Mahatšev otteli brasilialaista Gleison Tibauta vastaan tammikuussa 2018 UFC 220:ssä. Mahatšev voitti ottelun tyrmäyksellä, kun ensimmäistä erää oli ehtinyt kulua vain 57 sekuntia. Kyseessä oli Mahatševin ensimmäinen tyrmäysvoitto UFC:ssä.

Mahatšev kohtasi Kajan Johnsonin 28. heinäkuuta 2018 UFC:ssä Fox 30 -tapahtumassa. Mahatšev vei ottelun mattoon ensimmäisessä erässä, jossa hän kontrolloi Johnsonia, joka luovutti ottelun Mahatševin käsilukkoon.

Mahatšev kohtasi Arman Tsarukjanin 20. huhtikuuta 2019 UFC:ssä. Hän voitti ottelun yksimielisellä päätöksellä. Tämä voitto toi hänelle *Fight of the Night* -palkinnon.

Mahatšev kohtasi Davi Ramosin syyskuussa 2019 UFC 242:ssa. Hän voitti ottelun yksimielisellä päätöksellä. Illan pääottelussa Mahatševin läheinen ystävä Habib Nurmagomedov puolusti kevytsarjan mestaruutta Dustin Poirier’ta vastaan.

Mahatševin oli määrä kohdata Alexander Hernandez huhtikuussa 2020 UFC 249:ssä. Mahatšev kuitenkin poistettiin ottelukortilta COVID-19-pandemiaan liittyvien matkustusrajoitusten vuoksi ja hänet korvattiin Omar Moralesilla.

Mahatševin odotettiin kohtaavan Rafael dos Anjosin 24. lokakuuta 2020 UFC 254 :ssä. 8. lokakuuta kuitenkin raportoitiin, että dos Anjosin COVID-19-testi oli positiivinen, ja hänet poistettiin ottelusta. Ottelupari jätettiin ennalleen ja siirrettiin 14:nnelle marraskuuta 2020 UFC Fight Night: Felder vs. dos Anjos -tapahtumaan. 8. marraskuuta kerrottiin, että Mahatšev joutui kuitenkin vetäytymään tapahtumasta ihoinfektion (*Staphylococcus aureus*) vuoksi.

Mahatšev kohtasi Drew Doberin maaliskuussa 2021 UFC 259:ssä.  Hän voitti ottelun kolmannessa erässä sivukuristuksella.

UFC-uransa ensimmäisessä pääottelussaan Mahatšev otteli Thiago Moisesia vastaan heinäkuussa 2021 UFC on ESPN 26:ssa. Hän voitti ottelun takakuristuksella neljännessä erässä.

Ottelu entisen UFC:n kevyensarjan mestarin Rafael dos Anjosin kanssa suunniteltiin järjestettäväksi uudelleen lokakuussa 2021 UFC 267:ssä. Dos Anjos joutui kuitenkin vetäytymään tapahtumasta loukkaantumisen vuoksi ja Mahatšev vastaan asettui uusiseelantilainen Dan Hooker. Mahatšev voitti kamppailun vaivattomasti ensimmäisen erän kimura-lukolla

Mahatševin oli määrä kohdata Beneil Dariush helmikuussa 2022 UFC Fight Night 202 -tapahtumassa. Kuitenkin kaksi viikkoa ennen ottelua kerrottiin, että Dariush vetäytyi tapahtumasta nilkkavamman vuoksi  ja hänet korvattiin Bobby Greenillä. Mahatšev voitti ottelun teknisellä tyrmäyksellä ensimmäisessä erässä.

Heinäkuussa 2022 UFC julkaisi lokakuussa pidettävän UFC 280 -tapahtuman, jonka pääottelussa Mahatševin on määrä otella kevytsarjan mestaruudesta brasilialaista Charles Oliveiraa vastaan.

## Ammattilaisottelut

## Mestaruudet ja saavutukset

### Vapaaottelu

* Ultimate Fighting Championship
** Kevytsarjan puolustava mestari
** Illan paras ottelu (kerran) vs. Arman Tsarukyan
** UFC:n historian vähiten vastaanotettuja iskuja minuuttia kohden (0,74)
* ProFC
** ProFC Union national Cup
* MMAjunkie.com
** 2021 Maaliskuun kuukauden lopetus vs. Drew Dober
** 2021 Lokakuun kuukauden lopetus vs. Dan Hooker

### Sambo

* Fédération Internationale Amateur de Sambo (FIAS)
** 2016 FIAS Combat Sambon maailmanmestaruuskilpailujen kultamitalisti
* World Combat Sambo Federation (ei FIAS)
** Combat Sambon maailmanmestari 
* Venäjän Combat Sambo -liitto
** Combat Sambo Venäjän kansallinen mestari (neljä kertaa)
* Koko Venäjän
** Venäjän kansallisten mestari 2016 (World Team Trials-FIAS)

### Lukkopaini

* UWW Russian Grappling Federation
** Pohjois-Kaukasian alueen ensimmäinen sija

## Lähteet